Caz șocant în Botoșani. O femeie în vârstă de 52 de ani a fost ucisă de soțul ei în scara blocului. Bărbatul a înjunghiat-o în gât.
Bărbatul a atacat-o cu cuțitul pe femeia în vârstă de 52 de ani atunci când aceasta a intrat în scara blocului în care locuiește.
"Autorul este soțul victimei și se află în custodia noastră", a declarat purtătorul de cuvânt al Inspectoratului de Poliție (IPJ), Delia Nenișcu, potrivit Agerpres.
Femeia nu se înțelegea cu soțul ei, împotriva acestuia fiind emis un ordin de protecție.
Cazul a fost preluat de procurorii Parchetului de pe lângă Tribunalul Botoşani, cercetările desfăşurându-se sub aspectul săvârşirii infracţiunii de omor calificat.
În urmă cu o săptămână, un alt caz șocant a avut loc în Brașov, unde un bărbat de 50 de ani a fost atacat cu maceta de un tânăr care voia să îi fure mașina.
"I-ar fi cerut cheile de la mașină în momentul în care a refuzat să-i dea cheile l-a atacat cu maceta sau sabie. Nu știu ce a avut, am înțeles că e lângă mașină", a spus o martoră.
Ulterior, polițiștii l-au identificat pe autorul tentativei de furt. Este vorba despre un adolescent de 17 ani, care a fost reținut preventiv pentru 24 de ore și introdus în Centrul de Reținere și Arestare Preventivă.